Italian

Li italian romanic lingue del familie indo-europan. Italian, es con li sarde, un del lingues li max proxim al latin, del quel it descende tra li latin vulgari. Li italian es li li lingue official de Italia, Svissia (Canton de Ticino), San Marino e li Vaticano. It have li status de lingue minoritari in Istria west (Croatia e Slovenia). It es anc parlat per un comunitá de expatriates in Australia e America.

Li italian es un lingue europan principal, un lingue official del Organisation per li Securitá e li Cooperation in Europa e un del lingues de Labora del Concilie de Europa. It es li du max parlat lingue native in li Union Europan con 67 milliones de parlatores (15% del population del Union Europan) e it es parlat quam duesim lingue per 13,4 milliones de persones (3%). Includente li parlatores in landes quel ne es del Union Europan (quam Svissia, Albania e li Unit Reyatu) e de altri continentes, it have un numeró total de parlatores de 85 milliones. It es li lingue de labora del Sancte Sede, e es li lingue franca del hierarchie catolic e li lingue official del Órdine Militar Soveran de Malta. Li italian es conosset quam li lingue del musica car it es usat per li terminologie del musica e del opera; numerosi paroles italian del dominie del musica devenit termines international prendet per varie lingues. Su influentie es anc extendet in li artes e in li mercatos de luxu.

 Ligament extern 
 Cosmoglotta A 113 (mar-apr 1937) consacrat a italian

Categorie:Romanic lingues